text: Tá bókavørðurin á Námi á hvørjum ári ger upp, hvørjar bøkur verða læntar, er tað tann sama bókin, sum leggur seg á fremsta plássið. Tað er bókin Summardáar eftir Heina Hestoy, sum í ár hevur 28 ár á baki. Vit hava spurt høvundin og ein lærara hvat tað er, sum ger Summardáar viðkomandi í dag.
text: #000001
text: Soleiðis byrjar ungdómsskaldsøgan Summardáar, ið snýr seg um Jóannes og Marjuna, sum gerast góð, stutt fyri at Jóannes fer til skips við línuskipi. Tá søgan byrjar, situr hann við døgurðaborðið heima í køkinum. Hann hevur savnað sær mót til at siga foreldrunum, at hann ikki fer at halda fram við skúlanum, men ætlar sær við línuskipi. Vinmaðurin, Rógvi, hevur longu tosað við skiparan og skaffað vinmonnunum kjans.
text: #000005
text: Heine Hestoy skrivaði skaldsøguna í 1995, og hevur bókin sostatt 28 ár á baki í ár. Hóast tíðin og samfelagið er nógv broytt, hevur skaldsøgan verið mest lænta bók til til føroyskar fólkakúlaflokkar seinastu mongu árini. Høvundurin greiðir soleiðis frá uppskriftini uppá Summardáar:
text: #000006
text: - Og tað vóru nógvir ungir dreingir, ið fóru við línubáti tá. Tað var ótrúligt, at 15-16 ára gamlir dreingir tímdu hatta lívið, tí tað var avgjørt ikki fyri øll. At arbeiða í 18 tímar um døgnið, at vera burturi í 5-6 mánaðir, at vera heima í nakrar fáar vikur og so avstað aftur. Tá teir so komu heim, keyptu teir sær bil, tí teir forvunnu nógvan pening, fingu konufólk og familju o.s.fr.
text: #000008
text: Hví heldur tú, at Summardáar er tann mest lænta skaldsøgan til ung nú nærum 30 ár seinni?
text: #000009
text: Les eisini: 9 føroyskar skaldsøgur til summarfrítíðina
text: #000012
text: Ein lærari, sum er ein av teimum ídnastu lánarunum av Summardáar, er Rannvá Hansen, ið starvast sum lærari í Fuglafjarðar skúla. Hon plagar at lesa bókina saman við næmingum í 8. flokki.
text: #000013
text: - Orsøkin til at bókin riggar, er at evnini eru ævigt galdandi: ungdómslív, at vera komin á eitt vegamót, vónir frá foreldrum, forelskilsi, rúsdrekka, rúsdrekkakoyring og so framvegis. Her er nógv í bókini, sum er áhugavert fyri ung í dag eisini. Tað er sjálvsagt ymist, hvat ung droyma um í útjaðaranum og í høvuðsstaðnum, men her hjá okkum hava vit hvønn árgang onkran, sum umhugsar at fara til skips.
text: #000015
text: Hvussu við gentunum? Hvat fangar genturnar við bókini?
text: #000016
text: Les eisini: Hvat lesa børnini í summarfrítíðini?
text: #000018
text: Bókin er løtt at lesa, men hon er gomul, og tað er ymiskt, sum er torført hjá ungum í dag at skilja. Tí nyttar lítið at seta tey ungu at lesa alla bókina sjálvi, og tí plagar hon at lesa ein part upp fyri næmingunum.
text: #000019